- Hindi News
- National
- सीएम विंडो की शिकायतों का प्राथमिकता से करें निपटारा लापरवाही बरतने पर अधिकारी खुद होंगे जिम्मे
सीएम विंडो की शिकायतों का प्राथमिकता से करें निपटारा लापरवाही बरतने पर अधिकारी खुद होंगे जिम्मेवार
सीएमविंडो पर मिल रहीं शिकायतों का सभी अधिकारी प्राथमिकता के साथ निपटारा करें। लापरवाही बरतने पर अधिकारी खुद इसके लिए जिम्मेदार होंगे। लेटलतीफी बरतने पर उनके खिलाफ कार्यवाही की जाएगी। शुक्रवार को लघु सचिवालय में सीएम विंडो विभिन्न विकास कार्यों की समीक्षा बैठक में उपायुक्त डॉ. यश गर्ग ने अधिकारियों को निर्देश दिए। उन्होंने कहा कि सभी अधिकारी सीएम विंडो के संबंध में अपने-अपने विभाग से संबंधित शिकायतों की रोजाना व्यक्तिगत तौर पर निगरानी करें। जल्द शिकायतों का निवारण कर उसकी सूचना शिकायतकर्ता को जरूर दें और उसका स्टेटस भी सीएम विंडो पर अपडेट करें। उन्होंने बताया कि सीएम विंडो पर 5523 शिकायतें प्राप्त हुई हैं, जिनमें से 4992 शिकायतों का निपटारा कर दिया गया है जबकि 521 शिकायतें लंबित हैं और इन पर कार्यवाही की जा रही है। इसके अलावा उन्होंने अधिकारियों को सीएम घोषणाओं के विभिन्न विकास कार्यों को निर्धारित समय में पूरे करवाने के निर्देश दिए। उन्होंने कहा कि जो विकास कार्य पूरे हो चुके हैं और जो प्रगति पर है, उनकी रिपोर्ट भी उपायुक्त कार्यालय में भेजे, ताकि आगे जरूरी कार्यवाही की जा सके। बैठक में एडीसी कैप्टन मनोज कुमार, एसडीएम रेवाड़ी कुशल कटारिया, एसडीएम बावल बीरसिंह कालीरमन, एसडीएम कोसली रानी नागर, सीटीएम बिजेंद्र सिंह हुड्डा, डीआरओ पीडी शर्मा, डीडीपीओ रमेशचंद शर्मा, डिप्टी सीईओ जिप डा. एसी कौशिक, सुशासन सहयोगी विनीत भल्ला अन्य विभाग अधिकारी शामिल रहे।
रेवाड़ी. सीएमविंडो की समीक्षा बैठक में अधिकारियों को संबोधित करते डीसी।
tgl_Latn sot_Latn hin_Deva hin_Deva hin_Deva hin_Deva